BYGDA 2.0 blir et unikt, fortettet, bærekraftig og moderne bo- og arbeidsmiljø på Stokkøya. - PDF
Download "BYGDA 2.0 blir et unikt, fortettet, bærekraftig og moderne bo- og arbeidsmiljø på Stokkøya."
2 BYGDA 2.0 blir et unikt, fortettet, bærekraftig og moderne bo- og arbeidsmiljø på Stokkøya. PROSJEKTET BYGDA 2.0 kan enkelt beskrives som utvikling av en landsby. Vi ønsker å gjøre en samtidstolkning av den norske bygda gjennom å skape et unikt, bærekraftig og moderne samfunn i fjæresteinene, med bevissthet om hva som beveger seg i tiden og hva som kommer. STOKKØYA ØRLANDET TRONDHEIM
3 BO OG LEVE Å TA VALG ENDRER TING DET Å SITTE OG HÅPE PÅ BEDRE TIDER ENDRER INGENTING Vi ønsker å vise hva et alternativt liv på landet kan inneholde og gi et nytt perspektiv til begrepet «det gode liv». Bygda 2.0 handler om etablering av sosiale strukturer, moderne boformer, bruk av fornybar energi, matkultur og naturopplevelser. Alt dette sammen med et fremtidsrettet miljø for næringsliv og forskning, med en sammensetning og kompetanse, som i seg selv er innovativ. Vår kompromissløse holdning er at bygda og livet som leves der til sammen skal utgjøre en helhet. NATUREN, BELIGGENHET, OMRÅDET Bygda 2.0 tar utgangspunkt i Sossvika og området som er sprengt ut i forbindelse med den nye Den lille landsbyen skal ha bo- og arbeidsmiljø og være et knutepunkt for forskningsaktiviteter med utgangspunkt i det som finnes rett utenfor døren havet, naturen og været. brua mellom Stokkøya og Linesøya i Åfjord kommune. Utbyggingsområdet ligger innenfor 100-metersbeltet, mellom fjellskjæringen og vannkanten. På Stokkøya har du mektig trøndersk kystnatur like utenfor døra, både på land og på sjøen. Beliggenheten mot sørvest gir optimale solforhold fra tidlig formiddag til sent på kveld, men stedets kanskje aller beste kvalitet er nærheten til sjøen og utsikten mot storhavet, Linesøya, skipsleia og fastlandet, noe som tar pusten fra de fleste. Vi kunne fortelle mye om hva du kan gjøre her ute, men det kan du få bestemme selv.
4 NÆRING, FORSKNING OG UTDANNING FREMTIDENS SPISKAMMER LIGGER I HAVET Bygda 2.0 har definerte områder for næring, forskning og utdanning. Vi vil legge til rette for at du både skal kunne bo og arbeide her, hvis du vil. Det er mange skjæringspunkter mellom næring, forsknings- og utdanning, og vi vil se på ulike aktiviteter som i samspill kan lage et dynamisk og fremtidsrettet arbeidsmiljø i Sossvika. Det skal være et unikt og attraktivt sted å arbeide sett ut fra stedet i seg selv, men også på bakgrunn av en bredt sammensatt kompetanse fra ulike fagmiljøer. Noen prosjekter er allerede kommet langt i utviklingen, mens andre aktuelle aktiviteter er på planleggingsstadiet og krever de riktige personer til oppgaven. Mulighetene ligger også til rette for å iverksette egne prosjekter. Vi samarbeider med kompetente miljøer innen både forskning, utdanning og næring, og vi vil legge til rette for at det skal bli et nyskapende, spennende og relevant arbeidsmiljø i Bygda 2.0.
5 HER FÅR DU MYE VÆR FOR PENGENE ROAR SVENNING
6 MAT Mat er ikke bare et drivstoff, men også en viktig kilde til livsglede. På Stokkøya ligger forholdene til rette for å skape gode og lokale matopplevelser med utgangspunkt i fiske, fangst, høsting og sanking. En viktig del av Bygda 2.0 er en Matlab, som er et gastronomisk møtepunkt og verksted for næring, forskning og utdanning. Med både en blå og en grønn kjøkkenhage i «bakgården», skal MatLaben være en spektakulær og tydelig base for et unikt tverrfaglig samarbeid, og samtidig ha en sterk posisjon i det nordiske kjøkkenet og dets utvikling. Vår dristige påstand er: Mat har kommet for å bli. I et globalt perspektiv ser vi at behovet for mat er økende i takt med befolkningsveksten, og vi vet også at mat har stor innvirkning på vår helse. Dette er store og krevende tema som fordrer bred faglig kompetanse i inn- og utland. I den sammenheng vil vi i Bygda 2.0 og MatLaben gjøre vår innsats for at mat både kan være en kilde til livsglede, men også en viktig faktor i samfunnsutviklingen.
7 ARKITEKTUR ARKITEKTUR Med utgangspunkt i god arkitektur ønsker vi å skape et sted som er originalt, inspirerende og fremtidsorientert, som fremstår som helhetlig og attraktivt. Det er en reell boligmangel på Stokkøya i dag, hvor beboernes ønsker om beliggenhet og funksjonalitet ikke kan oppfylles. For å skape en positiv stedsutvikling er bokvaliteten et viktig aspekt i tillegg til de andre kvaliteter Stokkøya allerede har å by på. Sossvikas beliggenhet gir både næringsbygg og boliger direkte tilgang på natur, hav og utsikt. Naturen vil kunne trekkes inn i selve arkitekturen, noe som vil forsterke oppmerksomheten rundt landskapet omkring. Bærekraftige bygg med innovative løsninger, med naturlig lys og luft, plassert i rolige og vakre omgivelser vil gjøre Sossvika til et attraktivt og fremtidsrettet bomiljø. Bygningene vil ta utgangspunkt i lokale uttrykk og materialer. På denne måten vil de nye husene bli en naturlig del av omgivelsene. Det vil bli en god blanding av private og offentlige soner som gir mulighet for sosial kontakt, rekreasjon og lek. Stedet som helhet, og de enkelte bygninger skal være fleksible. Dette gir mulighet til å starte smått, og utvikle underveis, uten at området føles uferdig. Fleksible boliger gir mulighet til endringer i familiesituasjoner og økonomi, og til å tilføre et personlig preg. ARKITEKTUR ER FROSSEN MUSIKK JOHANN WOLFGANG VON GOETHE
8 «Flytter vi, så flytter vi for å få større ro, større nærhet til oss selv og naturen ikke for å jobbe mer, men jobbe bedre.» Håvard Lund, komponist Vi tror at mange ønsker å bo i rurale strøk, men ikke nødvendigvis slik mange bygdesamfunn er bygd opp i dag. Vi vil gjøre det forståelig og attraktivt å bo på landet. For å få dette til, trenger vi engasjerte, dyktige og spisskompetente mennesker på alle områder, og vi arbeider allerede med mange partnere som oppfyller disse kriteriene. Arkitektkontoret Pir II fra Trondheim er hovedarkitekt i prosjektet. Til boligprosjektene har vi invitert fire arkitekter fra fire ulike land for å lage boligskisser spesifikt tilpasset Bygda 2.0. More Architecture, Bordeaux, Frankrike, Daigo Ishii + Future-scape Architects, Tokyo, Japan, Pir II Oslo, Norge og Pir Dos, Buenos Aires, Argentina. Prosjektet er så langt finansiert av Bolystmidler fra kommunal- og regionaldepartementet, tilskudd fra Åfjord kommune, Sør-trøndelag fylkeskommune, Innovasjon Norge, samt egenkapital. Ta gjerne kontakt for nærmere informasjon!
9 MOT TIL Å STARTE PÅ NYTT Design: Tank Foto: Diverse privat, Tank, Jim Hensley Trykk: Ingrid Langklopp Roar Svenning Bygda 2.0 AS 7178 Stokkøy
Søknadsskjema for Bolyst. 1. Hva er navnet på prosjektet? Bygda versjon 2.0 Utvikling av en landsby i Sossvika, Stokkøya
Søknadsskjema for Bolyst. 1. Hva er navnet på prosjektet? Bygda versjon 2.0 Utvikling av en landsby i Sossvika, Stokkøya 2. Hvem er juridisk eier av prosjektet? Stokkøy Utvikling AS (etablering av nytt
STATUS per februar 2013 Vedlegg til sluttrapport BOLYST
STATUS per februar 2013 Vedlegg til sluttrapport BOLYST Innhold 1.0 Bakgrunn for idéen - Fra reiselivssatsing til stedsutvikling! 1.1 Menneskene bak! 1.2 Steget videre! 2.0 Bygda 2.0 AS! 2.1 Visjon! 2.2
Søknadsnr Søknadsår 2013 Arkivsak Støtteordning Bolyst 2013 Prosjektnavn Bygda del 2
Søknad Søknadsnr. 2013-0045 Søknadsår 2013 Arkivsak Støtteordning Bolyst 2013 Prosjektnavn Bygda 2.0 - del 2 Kort beskrivelse Prosjektet Bygda 2.0 er kort fortalt utvikling av en landsby. Vi har arbeidet
Øystein Bull-Hansen arkitekt, byplanlegger og prosjektleder i NAL
Klepp er i farta Hvordan mindre kommuner kan utvikle seg selv Sola 2.desember 2016 Øystein Bull-Hansen arkitekt, byplanlegger og prosjektleder i NAL Hva hvis dette anlegget lå i Sola sentrum? Jeg skal
SKOLEN BEGYNNELSEN PÅ EN FRAMTIDSTRO
PRESENTASJON SKOLEN BEGYNNELSEN PÅ EN FRAMTIDSTRO Ny kommuneplan MEV bidrar aktivt som største grunneier Hagakroken boligområde med 23 enheter Brustad infrastrukturen ligger klar for utbygging Utbygging
Kvalitetsprogram. NTNUs campusutvikling Høringsversjon. Flyfoto Gløshaugen September Foto: Lars Strømmen
Kvalitetsprogram NTNUs campusutvikling 2016-2030 Høringsversjon 1 Flyfoto Gløshaugen September 2013. Foto: Lars Strømmen Innhold Introduksjon 5 Visjon 7 Kvalitetsprinsipper 11 Samlende Urban Nettverk av
Side 1 våren 2012 20 av 22 tomter er solgt. Nå selger vi de to siste hjørnetomtene også. To tomter til salgs i Blindleia! Side 2 våren 2012 Høy kvalitet midt i Blindleia Fine tomter med utsikt og nydelige
Vestlandet 2050 En bauta i det grønne samfunnet. Wenche Teigland, konserndirektør BKK AS
Vestlandet 2050 En bauta i det grønne samfunnet 28.04.2015 1 Wenche Teigland, konserndirektør BKK AS 2 En voksende og stadig eldre befolkning Global økonomisk maktforskyvning Klimaforandring er og knapphet
Kommunal geomatikkonferanse 2017 Plan for friluftsliv og grønne områder Hva foregikk på innsiden? - erfaringer og refleksjoner fra planprosessen Foto: Carl Erik Eriksson Hva er planen? Plan for friluftsliv